Летась у рамках праекта ПРААН “Тарфянікі-2”, што рэалізуецца пры фінансавай падтрымцы The Coca-Cola Foundation, было ўзведзена 46 каскадных плацін. У выніку ўзровень стаяння балотнай вады ў балотна-азёрным комплексе “Ельня” стаў набліжацца да натуральнага рэжыму, што садзейнічала актыўнаму аднаўленню расліннага свету, характэрнага для верхавых балотаў — адно з важных сведчанняў аднаўлення экалагічнай раўнавагі. Усё гэта адкрывае магчымасці для эфектыўнай інтэграцыі экалагічнага праекта ў эканоміку краіны.